AH กำไรยังโดดเด่น
หากพูดถึงหุ้นหมวดธุรกิจยานยนต์ที่โดดเด่นสุดในกลุ่ม ขณะนี้ต้องยกให้ AH ที่ยังคงรักษามาตรฐานโดยเฉพาะกำไรสุทธิที่ฟื้นตัวโดดเด่นต่อเนื่อง ทั้งที่กลุ่มอุตสาหกรรมยายยนต์ยังไม่มีสัญญาณฟื้นตัวที่เด่นชัด ซึ่งเน้นไปในทิศทางทรงตัวมากกว่า
19 พ.ย. 2559

–คุณค่าบริษัท–
 
หากพูดถึงหุ้นหมวดธุรกิจยานยนต์ที่โดดเด่นสุดในกลุ่ม ขณะนี้ต้องยกให้ บริษัท อาปิโก ไฮเทค จำกัด (มหาชน) หรือ AH ที่ยังคงรักษามาตรฐานโดยเฉพาะกำไรสุทธิที่ฟื้นตัวโดดเด่นต่อเนื่อง ทั้งที่กลุ่มอุตสาหกรรมยายยนต์ยังไม่มีสัญญาณฟื้นตัวที่เด่นชัด ซึ่งเน้นไปในทิศทางทรงตัวมากกว่า
ทั้งนี้ทั้งนั้น AH กับฟื้นตัวส่วนทางได้อย่างสิ้นเชิง และเมื่อผลการดำเนินไตรมาส 3 และงวด 9 เดือนแรกประกาศออกมาก็พบว่า กำไรสุทธิมีความโดดเด่นชัดเจนจริงๆๆ
โดยผลการดำเนินงานไตรมาส 3 สิ้นสุดวันที่ 30 กันยายน 2559 บริษัทมีรายได้รวมทั้งสิ้น 3,619.29 ล้านบาท จากงวดเดียวกันของปีก่อน 3,671.88 ล้านบาท แต่ด้านกำไรยังเติบโตเพิ่มขึ้นจำนวน 130.68 ล้านบาท หรือ 0.41 บาทต่อหุ้น จากงวดเดียวกันของปีก่อน 105.66 ล้านบาท หรือ 0.33 บาทต่อหุ้น ซึ่งได้แรงหนุนสำคัญจากส่วนแบ่งกำไรจากเงินลงทุนที่เพิ่มขึ้น
ส่วนผลการดำเนินงานงวดเก้าเดือน สิ้นสุดวันที่ 30 กันยายน 2559 บริษัทมีรายได้รวมขยับขึ้นมาอยู่ที่ 11,209.66 ล้านบาท จากงวดเดียวกันของปีก่อน 11,004.20 ล้านบาท ส่งผลให้บริษัทมีกำไรขยับขึ้นมาอยู่ที่ 400 ล้านบาท หรือ 1.25 บาทต่อหุ้น จากงวดเดียวกันของปีก่อน 234.63 ล้านบาท หรือ 0.73 บาทต่อหุ้น อันเนื่องจากที่บริษัทยังมีจุดแข็งด้วยการประหยัดจากขนาด เพิ่มประสิทธิภาพการผลิต ลดต้นทุนต่อเนื่อง และ การพัฒนาวิศวกรรมการผลิตเพิ่มประสิทธิภาพการผลิต และควบคุมต้นทุน
นอกจากนี้ เมื่อวิเคราะห์ฐานะทางการเงินเพื่อเป็นตัวแปรในการตัดสินใจต่อการลงทุน พบว่าฐานะทางการเงินของบริษัทยังดูดี เพราะบริษัทมีสินทรัพย์หมุนเวียน 3,722.62 ล้านบาท เมื่อนำมาเทียบกับหนี้สินหมุนเวียน 3,310.90 ล้านบาท ได้ค่า CURRENT RATIO อยู่ที่ระดับ 1.13 เท่า ถือว่าสภาพคล่องทางการเงินยังมีอยู่ที่พอขยายกิจการ
ส่วนหนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวมแค่ 5,078.58 ล้านบาท เมื่อนำมาเทียบกับส่วนของผู้ถือหุ้นมากถึง 6,100.60 ล้านบาท ได้ค่า D/E อยู่ที่ระดับ 0.84 เท่า แสดงว่า บริษัทยังปลอดจากภาระหนี้อยู่
สิ่งสำคัญ ทางนักวิเคราะห์ บล. เมย์แบงก์ กิมเอ็ง มองว่า ทางบริษัทยังมีการเพิ่มประสิทธิภาพการผลิต และ ควบคุมต้นทุน จะยังทำให้อัตรากำไรขั้นต้นในไตรมาส 4 ปี 59 ยังอยู่ในระดับสูงต่อเนื่อง และปรับประมาณการผลประกอบการขึ้นอีก โดยประเมินยอดขาย AH ในปีนี้ 14,462 ล้านบาท ใกล้เคียงปีก่อน แต่จุดสำคัญ คือ การเพิ่มประสิทธิภาพการผลิต ควบคุมต้นทุนขององค์กร ลดค่าใช้จ่าย และ การชำระหนี้ทำให้ภาระดอกเบี้ยจ่ายลดลง ซึ่งจะทำให้กำไรสุทธิในปีนี้สูง 515 ล้านบาท เติบโต 65% จากงวดเดียวกันของปีก่อน
อีกทั้ง ประเมินราคาเป้าหมายปี 2560 เท่ากับ 17 บาท บนฐาน P/E 11-12 เท่าเช่นเดียวกับหุ้นอื่นๆในกลุ่มยานยนต์ คงคำแนะนำ “ซื้อเก็งกำไร”
…
 
ผู้ถือหุ้นรายใหญ่
1.MRS.TEO LEE NGO 31,691,346 หุ้น 9.82%
2.MR.YEAP SWEE CHUAN 28,434,506 หุ้น 8.81%
3.SAIT CO.,LTD. 25,924,320 หุ้น 8.04%
4.MISSYEAP XIN RHU 25,200,000 หุ้น 7.81%
5.SOJITZ AUTOMOTIVE INVESTMENT PTE.LTD. 24,907,680 หุ้น 7.72%
 
รายชื่อกรรมการ
1.นาย ซู ชวน เย็บ ประธานกรรมการ
2.นาย ซู ชวน เย็บ ประธานกรรมการบริหาร
3.นาง ลี งอ เตียว กรรมการ
4.นาย ฮิเดโอะ ฮาทาดะ กรรมการ
5.นาย ยาสุฮิโระ คาวามุระ กรรมการ